ALBERTFALVI KÖZÖSSÉGI HÁZ

1116 Budapest, Gyékényes utca 45–47.

Telefon: (+36-1) 204-6788

E-mail: akh@ujbuda.hu

www.facebook.com/Albertfalva200

PÁLYÁZATI FELHÍVÁS:

ÚJBUDAI DEKAMERON

*„…kik kemény és siralmas megpróbáltatások után megnyerték boldogságukat.” (Giovanni Boccaccio: Dekameron)*

*A Dekameron főhősei az 1348-as firenzei pestisjárvány elől vonulnak el egy vidéki villába, ahol furfangos, vidám, pajzán és tanulságos történetekkel múlatják az időt. A témákat a mindig frissen választott király és királynő határozza meg, s a hét nő és három férfi szájából tíz nap alatt száz történet hangzik el összesen.*

*A 2020-as koronavírus-járvány elöl lassan az egész világ elvonult vagy elvonul az otthonokba, ahol mindannyian az online térben keresünk magunknak unaloműzőt.*

Az Albertfalvi Közösségi Ház Dekameron-ihlette novellaíró pályázatot ír ki!

Boccaccio remekművének szellemében várunk elgondolkodtatóan humoros, szatirikus, pajzán-szerelmes novellákat, történeteket önmagunk és egymás szórakoztatására.

A művek térben és időben bárhol és bármikor játszódhatnak. Azonban ha a novella megtörtént eseményen alapul, akkor kérjük a szereplők nevét, a helyszínt vagy az időt úgy megváltoztatni, hogy ne lehessen felismerni az eredeti szereplőket!

A novellákat 2020. szeptember 1-jéig folyamatosan várjuk!

Terjedelem: max. 15000 karakter

Beadás módja: interneten az akh@ujbuda.hu e-mail címen, a szerző nevével és elérhetőségével együtt.

Az összes beérkezett pályamunka – előzsűrizést követően – a <https://ujbudaidekameron.blog.hu/> weboldalon lesz olvasható. Szakmai zsűrizést követően a legjobb műveket év végén igyekszünk egyéb módon is megjelentetni, illetve a legjobb szerzők jutalomban részesülnek!

Termékeny alkotómunkát kívánunk!

*Érdemes csatlakozni az Újbudai Dekameron Facebook-csoporthoz, ahol szintén olvashatóak lesznek a beérkezett írások, amelyekhez megjegyzéseket fűzhetünk, és vitatkozhatunk rajtuk. Megoszthatjuk egymással, hogy milyen könyveket olvasunk a kényszerű bezártság ideje alatt, és még ezer témában cserélhetünk egymással eszmét!*

*Újbudai Dekameron Facebook-csoport:*

<https://www.facebook.com/groups/241998233647162/>